ไฟแนนเชียลไดเจสต์
GEN คว้างาน IRPC 150 ล้านบาท
29 ต.ค. 2565

GEN คว้างาน IRPC 150 ล้านบาท 
นายธวัช อนันต์ธนวณิช กรรมการผู้จัดการ บริษัท เจนเนอรัล เอนจิเนียริ่ง (GEN) เปิดเผยว่า บริษัทได้งานใหม่ในโครงการของบริษัท ไออาร์พีซี (IRPC) มูลค่า 150 ล้านบาท เริ่มก่อสร้างเดือน มิ.ย.-ต.ค. 2556 เป็นการเปิดตลาดในกลุ่มลูกค้าปิโตรเคมี ส่งผลให้มูลค่างานในมือเพิ่มเป็น 800 ล้านบาท 
BNC หยุดผลิตหาผู้ร่วมทุนใหม่ 
บริษัท บางกอกไนล่อน (BNC) แจ้งว่า การหยุดผลิตชั่วคราวของบริษัท แต่บริษัทยังดำเนินการผลิตเพื่อส่งมอบสินค้า ตามคำสั่งซื้อที่ยังค้างอยู่ในเดือน ก.ค. 2556 เพื่อจำหน่ายให้แก่ลูกค้าบางราย และอยู่ระหว่างระบายสินค้าคงเหลือทั้งหมดของบริษัทที่มีอยู่ประมาณ 68.7 ล้านบาท ให้เสร็จภายในเดือน ก.ย.นี้ และขายสินทรัพย์ที่ไม่ได้ใช้ประโยชน์ จะแล้วเสร็จเดือน ธ.ค. 2556 
นอกจากนี้ BNC อยู่ระหว่างจัดหาผู้ลงทุน ซึ่งผู้ลงทุนรายหนึ่งที่สนใจ อยู่ระหว่างกระบวนการตรวจสอบสถานะบริษัท (Due Diligence) 
ทาทาสตีลปิดเตาถลุงถึง 30 ก.ย.นี้ 
บริษัท ทาทา สตีล (ประเทศไทย) หรือ TSTH เปิดเผยว่า โครงการเตาถลุง (Mini Blast Furnace) หรือ MBF ของบริษัท เอ็น.ที.เอส. สตีล กรุ๊ป (NTS) ซึ่งเป็นบริษัทย่อย ยังหยุดดำเนินการชั่วคราวต่อเนื่องต่อไปจนถึงวันที่ 30 ก.ย.นี้ โดยยังผลิตเหล็กแท่งโดยเตาหลอม Electric Arc Furnace (EAF) ซึ่งใช้เศษเหล็กเป็นวัตถุดิบ
MONO ลุยคอนเทนต์ในจีน 
นายซังโดลี ประธานเจ้าหน้าที่บริหาร บริษัท โมโน เทคโนโลยี (MONO) เปิดเผยว่า คณะกรรมการบริษัทมีมติให้ขยายธุรกิจในประเทศสาธารณรัฐประชาชนจีน โดยลงทุนประมาณ 300 ล้านบาท จัดตั้งบริษัทย่อยในเขตบริหารพิเศษฮ่องกง ซึ่ง MONO ถือหุ้น 100% เพื่อประกอบธุรกิจให้บริการเสริมบนโทรศัพท์เคลื่อนที่ ธุรกิจอินเทอร์เน็ต ธุรกิจเพลง ธุรกิจภาพยนตร์